Katie Chapman

Katie Chapman (s. 15. kesäkuuta 1982) on englantilainen jalkapalloilija, pelipaikaltaan keskikenttäpelaaja. Hän on edustanut Englannin maajoukkuetta EM-kilpailuissa vuosina 2001, 2005 ja 2009 sekä MM-kilpailuissa vuosina 2007 ja 2015. Arvokisamitaleina hänellä on EM-hopeaa vuodelta 2009 ja MM-pronssia vuodelta 2015. Chapman pelasi ensimmäisen maaottelunsa 17-vuotiaana toukokuussa 2000, ja vuoden 2015 MM-kisojen päättyessä hän on pelannut 91 maaottelua ja tehnyt niissä kahdeksan maalia.

Seuratasolla Chapman on edustanut aiemmin Millwallia, Fulhamia, Charltonia ja Arsenalia sekä Yhdysvalloissa Chicago Red Starsia. Tammikuussa 2014 hän siirtyi nykyiseen seuraansa Chelseaan.

Katie Chapman on kolmen lapsen äiti.

Lähteet

Viitteet 

Englantilaiset jalkapalloilijat
Vuonna 1982 syntyneet
Elävät henkilöt